**SERVICIUL MONITORIZARE LUCRĂRI PUBLICE ȘI GUVERNANȚĂ CORPORATIVĂ**

Telefon/fax: 0248/223.193

**Se aprobă,**

**PREŞEDINTE,**

**Avizat,**

**SECRETAR GENERAL AL JUDETULUI,**

**Ionel VOICA**

**Ion MÎNZÎNĂ**

**RAPORT**

**la proiectul de hotărâre privind aprobarea Normelor tehnice referitoare condițiile de proiectare și amplasare a construcțiilor, intalatiilor și a mijloacelor de publicitate în zona drumurilor județene**

Prezentele norme tehnice au fost elaborate în conformitate cu art.46 alin.(2) din Ordonanță Guvernului nr.43/1997, privind regimul drumurilor, republicată, cu modificările și completările ulterioare..

Prevederile prezentelor norme tehnice se aplică drumurilor de interes județean, astfel cum sunt definite în art.5 lit.c din Ordonanța Guvernului nr.43/1997 privind regimul drumurilor, republicată, cu modificările și completările ulterioare.

În înțelesul prezentelor norme tehnice, zona drumului cuprinde: ampriza, zona de siguranță și zona de protecție. Limitele zonelor drumurilor sunt stabilite în anexă nr.1 din Ordonanță Guvernului nr.7/2010 pentru modificarea și completarea Ordonanței Guvernului nr. 43/1997 privind regimul drumurilor, republicată cu modificările și completările ulterioare.

În înțelesul prezentelor norme tehnice, prin lucrări în zona drumurilor de interes județean se înțelege acele lucrări de construcții, instalații sau de altă natură, amplasate în zona drumurilor județene, precum și acele lucrări care, deși sunt situate în afară acestor zone, pot afecta integritatea, stabilitatea, condițiile de exploatare sau siguranță circulației pe aceste drumuri. Aceste lucrări se pot realiza numai cu acordul prealabil de acces la drumul județean, emis de administratorul drumului.

Cheltuielile aferente drumului, generate de amplasarea unor obiective ce implică modificări ale traseului, ale elementelor geometrice sau ale structurii de rezistență a unui drum în sarcina proprietarului/administratorului obiectivului.

Orice obiectiv de natură celor de mai sus, care nu aparține drumului județean, trebuie amplasat în afara amprizei și zonei de siguranță a drumului.

Acceptul administratorului drumului județean se concretizează prin emiterea acordului drumului județean pentru amplasarea sau executarea de lucrări în zona drumurilor publice de interes județean.

Acordul administratorului drumului se emite de către RAJD Argeș conform modelului cadru prevăzut în Anexă nr.1 la aceste norme tehnice. În funcție de condițiile tehnice specific, de la caz la caz, modelul cadru poate suferi modificări asupra conținutului acestuia, în raport de complexitatea obiectivelor ce vor fi amplasate în zona drumurilor.

Etapele ce urmează a fi parcurse în scopul emiterii Acordului administratorului drumului sunt următoarele :

* Solicitantul va depune o cerere – Anexă nr.1, însoțită de documentația necesară la Secretariatul RAJD Argeș, în două exemplare ;
* Analizarea de către compartimentul de specialitate al RAJD Argeș – respectiv Compartiment P.P.I.L. al RAJD Argeș
* Emiterea acordului administratorului drumului în termen de 30 de zile de la depunerea documentației de către solicitant sau comunicarea refuzului de emitere a Acordului administratorului drumului, după caz ;
* Acordul administratorului drumului/Refuzul de emitere a Acordului administratorului drumului va fi semnat de Directorul General, de către Directorul Economic și Infrastructură Rutieră și de către intocmitorul din cadrul Compartimentului P.P.I.L. al RAJD Argeș, conform Anexei nr.2 la aceste norme tehnice;

Beneficiarul lucrărilor și obiectivelor realizate în zona drumului județean are obligația de a obține Acordul administratorului drumului județean. Acordul administratorului drumului județean se emite pentru o anumită funcție/destinație a obiectivului așa cum se prezintă în memoriul tehnic. Schimbarea funcției/destinației obiectivului se poate face doar cu acceptul administratorului drumului, pentru nouă situație.

Pentru utilizarea zonei drumului județean va fi încheiat, odată cu eliberarea acordului administratorului drumului județean, între beneficiar și administratorul drumului un contract de utilizare și acces în zona drumurilor publice județene.

Luând în considerare cele de mai sus, în temeiul prevederilor:

- art. 173, alin. (1), lit. c), lit. f); alin. (5), lit. l) din OUG nr.57/2019 privind Codul Administrativ actualizat, cu modificările și completările ulterioare.

- art.46, alin (2); art.5, lit. c), din Ordonanța Guvernului nr.43/1997, privind regimul drumurilor, republicată, cu modificările și completările ulterioare.

- Anexa 1 din Ordonanța Guvernului nr.7/2010 pentru modificarea și completarea Ordonanței Guvernului nr. 43/1997 privind regimul drumurilor, republicată cu modificările și completările ulterioare,

vă rugăm **să aprobați supunerea spre analiză și dezbatere, în ședința ordinară din luna august a C.J Argeș, proiectul de hotărâre privind aprobarea Normelor tehnice referitoare condițiile de proiectare și amplasare a construcțiilor, intalatiilor și a mijloacelor de publicitate în zona drumurilor județene.**

**DIRECTIA ADMINISTRATIE PUBLICA LOCALA**

**DIRECTOR EXECUTIV,**

**Simona Alisa CIOBANU**

**SEF SERVICIU SMLPGC,**

**Catalin SOVAR**

**Întocmit:**

**Adrian Iordache**